Panevėžio lopšelio-darželio „Rūta“

direktoriaus

2020 m. lapkričio 25 d. įsakymo Nr. V1-37

Priedas Nr. 8

**INFORMACIJA APIE ASMENS DUOMENŲ TVARKYMĄ**

 **(DARBUOTOJAMS)**

 Vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) 13 ir 14 straipsniais, patvirtinu, kad esu informuotas, jog:

1. Įstaigos darbuotojų, įstaigoje praktiką atliekančių asmenų, kandidatų į darbuotojus asmens duomenų valdytojas yra Panevėžio lopšelis-darželis „Rūta“, juridinio asmens kodas 190414144, adresas Alyvų g. 3, Panevėžys 37466, tel. 8 (45) 575001 | 8 (45) 575003, el. p. direktorius@ld-ruta.lt.

2. Duomenų apsaugos pareigūno kontaktai: MB „Duomenų sauga“, el. paštas dap@duomenu-sauga.lt, tel. +370 61206177.

3. Įstaigos darbuotojų, įstaigoje praktiką atliekančių asmenų, kandidatų į darbuotojus asmens duomenys tvarkomi vadovaujantis šiais tikslais:

3.1. Vidaus administravimo tikslu: vardas, pavardė, asmens kodas, pilietybė, adresas, telefono numeris, elektroninio pašto adresas, pareigos, duomenys apie priėmimą (perkėlimą) į pareigas, atleidimą iš pareigų, duomenys apie atostogas, duomenys apie darbo užmokestį, išeitines išmokas, kompensacijas, pašalpas, banko sąskaitų numeriai, informacija apie darbo laiką, informacija apie skatinimus ir nuobaudas, informacija apie atliktus darbus ir užduotis, duomenys apie išsilavinimą, diplomo kopija, duomenys apie mokymus, kvalifikacijos atestatų kopijos, šeimyninė padėtis, nepilnamečių vaikų gimimo liudijimų kopijos, santuokos, mirties (mirus darbuotojui arba jo artimiesiems) išrašai, darbuotojo teistumo (neteistumo) pažyma, darbuotojų sveikatos duomenys, kiek tai būtina darbuotojų darbo sąlygų ir jo vykdomų funkcijų tinkamam įgyvendinimui, bei kiti asmens duomenys, kuriuos įpareigoja tvarkyti Lietuvos Respublikos įstatymai ir kiti teisės aktai.

3.2. Kandidatų atrankos tikslu: vardas, pavardė, gyvenamosios vietos adresas, gimimo data, telefono numeris, elektroninio pašto adresas, gyvenimo aprašymas, duomenys apie išsilavinimą ir kvalifikaciją, darbo patirtį, kita informacija pateikta kandidato.

3.3. Studentų praktikos atlikimo tikslu: vardas, pavardė, adresas, telefono numeris, el. pašto adresas, gyvenimo aprašymas, kita informacija pateikta kandidato.

3.4. Nuotolinio ugdymo tikslu: vardas, pavardė, elektroninio pašto adresas, telefono numeris, nuotolinio darbo vieta, prisijungimo prie nuotolinio mokymo priemonių ir platformų (pavyzdžiui, „Facebook“, „Messenger“, „Skype“, „Zoom“, „Eduka klasė“, „Ema“, „Google Classroom“ ir pan.) identifikaciniai duomenys, vaizdo duomenys.

3.5. Koronaviruso plitimo prevencijos tikslu: vardas, pavardė, informacija apie nustatytą koronavirusą, informacija apie privalomą izoliaciją, kita informacija, kurią įpareigoja tvarkyti atsakingos institucijos.

3.6. Pažymų išdavimo tikslu: vardas, pavardė, asmens kodas arba gimimo data, klasė (grupė), dalykų kursai, įvertinimai, apimtys, renginių, konkursų pavadinimai, datos.

4. Asmens duomenų tvarkymo teisinis pagrindas – duomenų subjekto sutikimu (Reglamento 6 str. 1 d. (a) p.); siekiant tinkamai vykdyti sutartį ir įgyvendinti iš sutarties kylančias teises ir pareigas (Reglamento 6 str. 1 d. (b) p.), vykdyti Lietuvos Respublikos įstatymuose nustatytas teisines prievoles (Reglamento 6 str. 1 d. (c) p.).

5. Asmens duomenys tvarkomi ir saugomi teisės aktų nustatyta tvarka, tačiau ne ilgiau nei būtina duomenų tvarkymo tikslams įgyvendinti.

6. Asmens duomenys gali būti pateikti savivaldybės administracijai, taip pat kitoms įstaigoms ir įmonėms, jei tokių duomenų perdavimas yra būtinas tinkamam darbdavio pareigų įgyvendinimui, teisės aktų nustatyta tvarka asmens duomenys gali būti perduoti teisėsaugos, teisminėms ar ikiteisminėms institucijoms dėl jų atliekamų tyrimų. Mes taip pat naudojamės trečiųjų asmenų teikiamomis paslaugomis (pavyzdžiui, trečiųjų asmenų suteikiamais serveriais, teikiamomis tinklapio dizaino ar administravimo paslaugomis, duomenų apsaugos pareigūno), kurių tinkamam suteikimui gali būti būtina suteikti prieigą prie mūsų tvarkomų fizinio asmens duomenų. Šiuo atveju mes užtikriname, kad duomenų tvarkytojai laikytųsi konfidencialumo bei tinkamos asmens duomenų apsaugos užtikrinimo pareigų.

 6. Teisės aktų nustatyta tvarka, kreipdamiesi į duomenų valdytoją raštu turite teisę:

 ▪ susipažinti su tvarkomais savo asmens duomenimis;

 ▪ teisę kreiptis į mus su prašymu ištaisyti netikslius duomenis;

 ▪ teisę reikalauti ištrinti savo asmens duomenis, išskyrus teisės aktuose numatytas išimtis;

 ▪ teisę gauti ar perduoti (perkelti) kitam savo asmens duomenis;

 ▪ teisę apriboti asmens duomenų tvarkymą tam tikromis aplinkybėmis;

▪ teisę nesutikti su asmens duomenų tvarkymu, kai asmens duomenų tvarkymas

grindžiamas ne įstatymu ir ugdymo (si) sutarties nuostatų tinkamu vykdymu;

 ▪ teisę nesutikti su asmens duomenų tvarkymu tiesioginės rinkodaros tikslais.

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

 (vardas, pavardė) (parašas) (data)

Panevėžio lopšelio-darželio „Rūta“ direktoriaus

2020 m. lapkričio 25 d. įsakymo Nr. V1-37

Priedas Nr. 9

**SUTIKIMAS**

**DĖL DARBUOTOJO ASMENS DUOMENŲ TVARKYMO BENDRUOMENĖS IR VISUOMENĖS INFORMAVIMO APIE ĮSTAIGOS VEIKLĄ TIKSLU**

 \_\_\_\_\_\_\_\_\_\_\_\_\_\_\_\_\_\_

(data)

 Panevėžys

 Darbuotojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

1. Darbuotojas pareiškia, kad:

1.1. yra susipažinęs su Asmens duomenų tvarkymo taisyklėmis, patvirtintomis Panevėžio lopšelio-darželio „Rūta“ direktoriaus 2020 m. lapkričio 25 d. įsakymu Nr. V1-37. Šios taisyklės viešai skelbiamos įstaigos interneto tinklapyje: www.ld-ruta.lt.

2. Darbuotojas nurodo, kad:

2.1. **sutinka/nesutinka** (tinkamą pabraukti), kad būtų fotografuojamas, filmuojamas ar daromi garso įrašai įstaigoje ar už jo ribų vykstant viešiems ir neviešiems renginiams, netradicinio ugdymo pamokoms, išvykoms, sporto varžyboms ir kitai ugdomajai veiklai;

2.2. **sutinka/nesutinka** (tinkamą pabraukti), kad būtų fotografuojamas grupinei visų įstaigos vaikų/grupės ir pedagogų nuotraukai;

2.3. **sutinka/nesutinka** (tinkamą pabraukti), kad nuotraukos, filmuota vaizdinė medžiaga, garso įrašai, padaryti įstaigoje ar už jo ribų, būtų skelbiami įstaigose interneto svetainėje, socialinių tinklų paskyrose, spaudoje ir (ar) kituose informavimo šaltiniuose;

2.4. **sutinka/nesutinka** (tinkamą pabraukti), kad darbuotojo ar darbuotojų grupės nuotraukos, filmuota vaizdinė medžiaga ar garso įrašai, padaryti įstaigoje ar už jo ribų, būtų skelbiami įstaigos leidiniuose (lankstinukuose, knygose, el. lakraštyje ir pan.);

2.5. **sutinka/nesutinka** (tinkamą pabraukti), kad nuotraukomis, filmuota vaizdine medžiaga, garso įrašais, padarytais įstaigoje ar už jo ribų būtų dalinamasi su įstaigos bendruomene per duomenų perdavimo priemones, pavyzdžiui „Dropbox“, siekiant informuoti tėvus (kitus įstatyminius atstovus) apie įvykusius renginius bei pasidalinti juose užfiksuotais momentais;

2.6. **sutinka/nesutinka** (tinkamą pabraukti), kad darbuotojo kūrybiniai darbai (piešiniai ir pan.) bei kiti darbai būtų eksponuojami, nurodant vardą ir pavardę, įstaigos patalpose, įstaigos partnerių patalpose, siekiant sudaryti galimybę visuomenei susipažinti su darbuotojo pasiekimais.

3. **Darbuotojas patvirtina, kad jam yra žinoma apie teisę bet kuriuo metu atšaukti šį savo sutikimą. Sutikimo atšaukimas nedaro poveikio atlikto duomenų tvarkymo teisėtumui iki sutikimo atšaukimo.**

4. Įstaiga įsipareigoja:

4.1. skelbti tik tas darbuotojo nuotraukas, filmuotą vaizdinę medžiagą ir garso įrašus, kurie nežemina darbuotojo garbės ir orumo, bei yra susiję su darbuotojo veikla įstaigoje;

4.2. atsižvelgiant į darbuotojo išreikštą valią, pašalinti iš įstaigos internetinės svetainės, socialinių tinklų paskyrų nepageidautinas nuotraukas.

5. Teisės aktų nustatyta tvarka, kreipdamiesi į duomenų valdytoją raštu turite teisę:

▪ susipažinti su tvarkomais savo asmens duomenimis;

▪ teisę kreiptis į mus su prašymu ištaisyti netikslius duomenis;

▪ teisę reikalauti ištrinti savo asmens duomenis, išskyrus teisės aktuose numatytas išimtis;

▪ teisę gauti ar perduoti (perkelti) kitam savo asmens duomenis;

▪ teisę apriboti asmens duomenų tvarkymą tam tikromis aplinkybėmis;

▪ teisę nesutikti su asmens duomenų tvarkymu;

▪ teisę nesutikti su asmens duomenų tvarkymu tiesioginės rinkodaros tikslais.

Duomenų valdytojas yra Panevėžio lopšelis-darželis „Rūta“, juridinio asmens kodas 190414144, adresas Alyvų g. 3, Panevėžys 37466, tel. 8 (45) 575001 | 8 (45) 575003, el. p. direktorius@ld-ruta.lt.

Duomenų apsaugos pareigūno kontaktai: MB „Duomenų sauga“ , el. paštas dap@duomenu-sauga.lt, tel. +370 61206177.

 Darbuotojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_

 (vardas, pavardė) (parašas)